
DAUDZESES PAGASTA PADOMES
INFORMATĪVAIS BIĻETENS

2009. gada Ziemassvētku izdevums












Tuvojas Ziemassvētki – vieni no skaistākajiem svētkiem gadā. Šis laiks ir pilns pārdomām, atmiņām, cerībām un apņemšanās. Šajā laikā mēs visi cenšamies apkopot padarītos un nepadarītos darbus, atcerēties priecīgos mirkļus un nepatīkamos notikumus, sapņot par rītdienu un solīties veikt labus darbus. 


Mūsu pagasts – tie ir strādīgi, enerģiski, izglītoti un gudri cilvēki. Apvienojot pagasta cilvēku labo gribu, tiek paveikti daudzi labi un ļoti labi darbi. Padarītais redzams ik uz soļa, un mēs droši varam teikt: šo mēs izdarījām; te arī es pieliku savu roku; te mēs radīsim jaunas vērtības. 


Šajās dienās mēs biežāk sakām paldies un pateicības vārdu nekad nevar būt par daudz. Paldies visiem, kuri diendienā godprātīgi veic savu darbu. Darbi ir dažādi, toties rezultāts ir viens – prieks par padarīto. Mēs priecājamies par sakoptajām lauku sētām un izslaucītām kāpņu telpām; par briestošu labību tīrumā un appļautām ceļmalām, par bērnu čalām un viņu panākumiem mācībās, par skanīgām dziesmām un raitu dejas soli,; par kopā ar draugiem pavadītu dienu; par skaistu teātra izrādi un izlasītu grāmatu; par aizraujošu sporta pasākumu un aktīviem, veselīgiem cilvēkiem. 


Nākamajā gadā visiem vēlu panākumus ģimenēs, lai Jums darbs un turība, veselība, mīlestība, prieks un ticība! Jaunajā gadā aicinu izmantot iespējas, kādas ir tepat uz vietas, nemeklēsim laimi citur!


Pagasta iedzīvotājiem gribu izteikt lielu paldies par jūsu dāvāto uzticību, par labavēlējumiem, par uzmundrinošiem vārdiem un atbalstu. Piedodiet, ja neesmu varējis attaisnot Jūsu cerības!





Šis ir tas laiks, kad gaismas loki liecas


Ap sveču mirdzumu un sirdī dedz,


Vien mazliet pretī jāpsniedzas,


Lai labestību mūsu sirdīs redz… 





Guntis Ozoliņš, Daudzeses pagasta pārvaldnieks








	Vēlos informēt pagasta iedzīvotājus,ka janvārī sociālās palīdzības pabalstu sniegšanā būs izmaiņas. Stāsies spēkā jaunie saistošie noteikumi par Jaunjelgavas novada sociālās palīdzības pabalstiem. Ar jaunajiem noteikumiem varēs iepazīties pagastā pie sociālās darbinieces un Jaunjelgavas novada mājaslapā: www.jaunjelgava.lv 








Es neticu mūžīgai apsnigšanai, �Ticu Saulgriežu sniegiem, kas zemi�Tīru un mirdzošu padarīt nāk, �Ticu Ziemassvētku klusajam brīnumam,�Kuram dvēselē jāienāk.


 /S.Kaldupe/


	Tuvojoties Ziemassvētkiem un gadu mijai, novēlu ikdienas steigā veltīt vairāk laika sev tuviem cilvēkiem! Ikvienam vēlu dvēseles mieru un sakārtotas domas! �Lai gaiši, mierīgi un priecīgi Ziemassvētki!





Sociālā darba speciāliste Elita Bružuka








Kā balta diena sarmas sudrabā,�Lai uzzied cerības,mums gadā nākamajā�Lai piepildās ,ko sirds un dvēsle lūdz,�Pat, ja šī  lūgsna mājo klusībā.� 		(O.Skuja)��Mīļs paldies maniem čaklajiem rūķīšiem: Mirdzai, Taisai, Vijai, Ainai, Līgai, Leontīnei, Anitai, Andrim, Jānim, Andrim.


�Pagasta pārvaldniekam Guntim Ozoliņam, Rudītei un visiem tiem, kuri apmeklēja pasākumu,kā arī tiem  mīļajiem un labajiem pensionāriem, kuri nezināmu apstākļu dēl pasākumu neapmeklēja.


�Lai jauks Jums visiem Ziemassvētku laiks,Jaunajā gadā spēku, izturību un veselību vēl 


�pensionāru padomes priekšsēdētāja.








Lai allaž kāds prieks kā enģeļa mats�Sien dvēseli zvaigznes starā.�Lai Ziemassvētki un Jaunais gads�Dod sirdij mīlestības tik daudz,�Ka paši gluži kā enģeļi to citiem dāvināt varam. 


(K.Apškrūma)


�Lai Ziemassvētku svecīšu liesmiņas dāvā siltumu lieliem un maziem daudzeviešiem! Sveicam Jūs visus gadu mijā! Novēlam saticību mājās,mieru visapkārt,daudz,daudz prieka un tikai labus piedzīvojumus 2010.gadā!


PII “Čiekuriņš” kolektīvs








Šīs dienas pirms Ziemassvētkiem�ved mūs pretim kādam baltam�klusumam, aiz kura ir�kaut kas mīļš, sen aizmirsts�un pazaudēts, kas mums�atkal no jauna jāatrod...


(K. Skalbe)





Gaišus un priecīgus Ziemassvētkus visiem vēl


Daudzeses pagasta sieviešu koris DAUDZEVA un diriģente.








Paldies par atsaucību mūsu pagasta ļaudīm, kuri, saņemot lietotos apģērbus, ziedoja līdzekļus transporta izdevumu segšanai! Lai Jums gaiši Ziemasvētki ! Jaunajā gadā lai saticība, veselība mājo Jūsu ģimenēs!


Pagasta pārvalde.








Mīļš paldies Valdim Hmeļņikam, Vesko veikala kolektīvam , it īpaši Velgai Sitnikai un mūsu pagasta pārvaldniekam Guntim Ozoliņam  par sniegto palīdzību.


Lai Jums veselība,prieks un laime Jaunajā gadā! 


Vera, Andris








Sirsnīga pateicība dakterei Intai Ziediņai, Natālijai Ivanovai un Tatjanai Lucijanovai par palīdzību, atbalstu  un rūpēm šajā mums ļoti smagajā laikā.Veiksmi Jums vēlot,


Vita Bāra





Lai ziemas saulgriežu zvaigznes,�ikvienam nes debesu gaišumu.�Lai nākamais gads ir bagāts ar labām�domām, darbīgām dienām un�priecīgiem atelpas brīžiem.�Lai mūsos mājo un valda godaprāts,�neatlaidīga griba saprasties,�paciest un palīdzēt�


Gaišus un svētīgus Ziemassvētkus! Laimīgu  Jauno gadu!





Daudzevas ambulances un aptiekas kolektīvs








Pār visām plaisām slieti stipri tilti, 


Tu pārkāp grūtumu, tev top tik silti 


Kā svētais vairogs tornī Kristus krusts 


Pret debesīm deg spožs, mums neļauj zust 


(V.Rūja) 





Lai Ziemassvētku prieks valda katrā no mums, lai Jaungada brīnums vispirms notiek mūsos!





Daudzeses draudze sveic Ziemassvētkos visus pagasta ļaudis! 





Visi mīļi gaidīti Ziemassvētku dievkalpojumā Daudzeses baznīcā 24.decembrī plkst.12:00!








Šajā baltajā klusumā – brīdi stāt, 


Pavērties zvaigznēs un padomāt. 


Šajā baltajā klusumā iespējams viss, 


Kas vēl nav bijis un noticis... 





Izjūtiet Ziemassvētku brīnumu! Un noticiet Jaunā gada veiksmei!





Daudzeses pamatskolas kolektīvs








Par ticību, neticību un cerību


Ja pie manis šogad atnāks Ziemassvētku vecītis, tad es viņam stāstīšu pasaku par bumbuli, kas karājās Ziemassvētku eglītē.


Reiz dzīvoja bumbulis. Viņš bija krāsains un spožs un bija par to milzīgi lepns. Visu gadu viņš gulēja, ielikts kartona kastē, un, tikai tuvojoties Ziemassvētkiem, viņu izņēma un pakāra eglītes zariņā.


„Es esmu skaistais bumbulis”, viņš teica. „Skatieties visi uz mani!”


„Tu nu gan esi vieglprātīgs”, viņam teica eglītes svecīte. „Viss šajā pasaulē izdeg un izbeidzas.”


„Tas nekas”, bumbulis atbildēja. „Es zinu, ka tumšā kartona kaste nav mūžīga. Katru reizi pēc tās nāk atkal jauni Ziemassvētki”.


Nu, lūk! Bet, ja vecīti šogad tomēr nesatikšu, tad es vienalga esmu „par” bumbuli, par viņa ticību un par viņa cerību, jo es arī domāju tāpat kā viņš! Un to svecīti Ziemassvētkos es noteikti  iedegšu, speciāli iedegšu,  lai līdz ar viņas neticību izdeg un izbeidzas visas mūsu rūpes un raizes. Labās lietas ir mūžīgas un tās nebeidzas nekad, ja tām tic! Tāpat kā pēc tumsas nāk gaisma un  kaut kā beigas ir sākums kaut kam jaunam un labam -  tā domā bumbulis un es arī!


Lai mums visiem balti Ziemassvētki un bumbuļa ticība Jaunajā  2010.gadā!


Rudīte Nāzare


P.S. Iededziet arī jūs Ziemassvētkos pa svecītei!








